Без автобус остават през лятото 75-те жители на видинското село Върбовчец - Видин онлайн
Четвъртък, 21 Юни 2012 15:23
Без автобус остават през лятото 75-те жители на село Върбовчец, Община Димово, каза за Радио “Фокус”- Видин кметският наместник Матилда Матеева. Тя посочи, че редовната автобусна линия е била обслужвана по време на учебната година, но след това фирмата е прекратила да изпраща автобусите си до селото. “ Във Върбовчец живеят предимно възрастни хора – между 70 и 80 годишни. Ако трябва да отидат до Димово се придвижват до село Гара Орешец с таксиметров превоз, а оттам се качват на влак. Разходите им за една такова пътуване скачат няколко пъти, а да не говорим, че им е доста трудно самото пътуване”, допълни кметският наместник. Матилда Матеева обясни, че селото е лишено на практика и от здравно обслужване. “От кметството подсигурихме помещение за лекаря, който работи в село Гара Орешец. Той идваше един-два пъти в седмицата, но посещенията при него бяха много малко и той се отказа. Обясни, че така не може да си покрие и средствата, които харчи за път”, каза Матеева. Лекарствата на възрастното население на Върбовчец се подсигуряват от децата им. “Налага се понякога и аз да купувам някои лекарства, когато отивам до Димово”, обясни Матеева. Тя посочи, че от спешен ремонт се нуждае сградата на кметството – покривът е протекъл още през зимата, а стените в стаите са опушени, с изпопадала мазилка. В окаяно състояние са и двата моста в селото. Мостът, който води до село Гара Орешец, е бил сниман от геодезисти, изпратени от Община Димово и има вероятност да бъде ремонтиран, но за другия мост, по който се влиза в селото, не са предприети мерки. Две са улиците в малкото село, едната е със запазена асфалтова настилка, но втората улица е в излючително лошо състояние. Около 100 са къщите в селото, от тях са необитаеми около 30 и посегателствата върху тях са доста чести.
Матилда Матеева
редовната автобусна линия
Огромни са ползите за децата о
Огромни са ползите за децата и училищата от проекта „Подобряване на качеството на образованието в средищните училища чре... виж още